En declarar-se o golpe d'estato que dio puesto a la Guerra Civil Espanyola y con solament decinueu anyadas d'edat, María s'incorporó a la clamada Columna de Fierro en favor d'a legalidat republicana en Sarrión, an participó como que enfermera en a creyación d'un hespital d'o frent. Dimpués, entre a Batalla de Teruel, estió ferida en Puerto Escandón. Dimpués de quasi seis meses en o Hespital Provincial de Valencia remanió en retaguarda, treballando en a siderurchia de Murviedro, y dimpués en Cieza por breu tiempo en tresladar-se astí qualques treballos d'a siderurchia. Rematada a guerra con a victoria d'o bando sublevau, estió aturada por a Guardia Civil o 23 d'abril de 1939, estando emprenyada.